CELEX: 32020D0588
Language: hu
Date: 2020-04-22 00:00:00
Title: A Bizottság (EU) 2020/588 végrehajtási határozata (2020. április 22.) a Kínai Népköztársaságból származó egyes kerékpáralkatrészekre vonatkozó kiterjesztett dömpingellenes vám alóli, a 88/97/EK bizottsági rendelet szerinti mentességekről (az értesítés a C(2020) 2382. számú dokumentummal történt)

30.4.2020   
               
               
                  HU
               
               
                  Az Európai Unió Hivatalos Lapja
               
               
                  L 138/8
               
            
         A BIZOTTSÁG (EU) 2020/588 VÉGREHAJTÁSI HATÁROZATA
         (2020. április 22.)
         a Kínai Népköztársaságból származó egyes kerékpáralkatrészekre vonatkozó kiterjesztett dömpingellenes vám alóli, a 88/97/EK bizottsági rendelet szerinti mentességekről
         
            
               (az értesítés a C(2020) 2382. számú dokumentummal történt)
            
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 13. cikke (4) bekezdésére,
         tekintettel a Kínai Népköztársaságból származó kerékpárokra a 2474/93/EGK rendelettel kivetett végleges dömpingellenes vámnak a Kínai Népköztársaságból származó egyes kerékpáralkatrészek behozatalára való kiterjesztéséről, és az ilyen, a 703/96/EK rendelet alapján nyilvántartott behozatalra kiterjesztett vám kivetéséről szóló, 1997. január 10-i 71/97/EK tanácsi rendeletre (2) és különösen annak 3. cikkére,
         tekintettel a Kínai Népköztársaságból származó kerékpárok behozatalára vonatkozó dömpingellenes vámnak a Kínai Népköztársaságból származó egyes kerékpáralkatrészekre történő, a 71/97/EK tanácsi rendelettel előírt kiterjesztése tekintetében az (EU) 2019/1379 végrehajtási rendelet módosításáról szóló, 2020. január 20-i (EU) 2020/45 bizottsági végrehajtási rendeletre (3),
         tekintettel a 2474/93/EGK tanácsi rendelettel kivetett dömpingellenes vám 71/97/EK tanácsi rendelettel való kiterjesztése alóli mentességnek egyes Kínai Népköztársaságból származó kerékpáralkatrészek behozatalára vonatkozó engedélyezéséről szóló, 1997. január 20-i 88/97/EK bizottsági rendeletre (4) és különösen annak 4–7. cikkére,
         a tagállamok tájékoztatását követően,
         mivel:
         
                     (1)
                  
                  
                     A Kínai Népköztársaságból (a továbbiakban: Kína) származó kerékpárok behozatalára kivetett dömpingellenes vámnak a 71/97/EK rendelettel történt kiterjesztése eredményeként a Kínából származó alapvető kerékpáralkatrészek Unióba irányuló behozatalára dömpingellenes vám (a továbbiakban: kiterjesztett vám) alkalmazandó.
                  
               
                     (2)
                  
                  
                     A 71/97/EK rendelet 3. cikke értelmében a Bizottság felhatalmazással rendelkezik ahhoz, hogy mentesség engedélyezéséhez szükséges intézkedéseket fogadjon el az alapvető kerékpáralkatrészek azon behozatala tekintetében, amellyel nem játsszák ki a dömpingellenes vámot.
                  
               
                     (3)
                  
                  
                     A szóban forgó végrehajtási intézkedéseket az egyedi mentességi rendszert létrehozó 88/97/EK rendelet rögzíti.
                  
               
                     (4)
                  
                  
                     Mindezek alapján a Bizottság számos kerékpár-összeszerelő számára biztosított mentességet a kiterjesztett vám alól (a továbbiakban: mentességet kapott felek).
                  
               
                     (5)
                  
                  
                     A 88/97/EK rendelet 16. cikkének (2) bekezdésében előírtaknak megfelelően a Bizottság több jegyzéket is közzétett az Európai Unió Hivatalos Lapjában a mentesített felekről (5).
                  
               
                     (6)
                  
                  
                     A 88/97/EK rendelet szerinti mentességekre vonatkozó legutóbbi jogi aktust, az (EU) 2019/1087 bizottsági végrehajtási határozatot (6) a Bizottság 2019. június 19-én fogadta el.
                  
               
                     (7)
                  
                  
                     E határozat alkalmazásában a 88/97/EK rendelet 1. cikkében szereplő fogalommeghatározások alkalmazandók.
                  
               1.   MENTESSÉG IRÁNTI KÉRELMEK
         
         
                     (8)
                  
                  
                     A Bizottság 2016. december 19. és 2019. október 17. között az 1. és a 3. táblázatban felsorolt felektől kapott olyan mentesség iránti kérelmeket, amelyek tartalmazták a kérelmek elfogadhatóságának a 88/97/EK rendelet 4. cikkének (1) bekezdése szerinti elbírálásához szükséges összes információt.
                  
               
                     (9)
                  
                  
                     A mentességet kérelmező felek lehetőséget kaptak arra, hogy kérelmük elfogadhatóságával összefüggésben észrevételeket fűzzenek a Bizottság következtetéseihez.
                  
               
                     (10)
                  
                  
                     A 88/97/EK rendelet 5. cikkének (1) bekezdése szerint a kiterjesztett vám megfizetése a kérelmek Bizottsághoz való beérkezésének napjától a mentességet kérelmező felektől kapott kérelmek megalapozottságáról szóló határozat meghozataláig tartó időszakra felfüggesztésre került azon alapvető kerékpáralkatrészek összes behozatala tekintetében, amelyeket az 1. és a 3. táblázatban felsorolt felek szabad forgalomba bocsátásra bejelentettek.
                  
               2.   A MENTESSÉG ENGEDÉLYEZÉSE
         
         
                     (11)
                  
                  
                     Az 1. táblázatban felsorolt felek kérelmeinek érdemi vizsgálata lezárult.
                     
                        1. táblázat
                     
                     
                                 TARIC-kiegészítő kód
                              
                              
                                 Név
                              
                              
                                 Cím
                              
                           
                                 C307
                              
                              
                                 Merida Polska Sp. Z o.o.
                              
                              
                                 ul. Marii Skłodowskiej-Curie 35,
                                 PL-41-800 Zabrze, Lengyelország
                              
                           
                                 C311
                              
                              
                                 Juan Luna Cabrera
                              
                              
                                 Calle Alhama 64,
                                 ES-14900 Lucena (Córdoba), Spanyolország
                              
                           
               
                     (12)
                  
                  
                     Vizsgálata során a Bizottság megállapította, hogy a Kínából származó alkatrészek értéke nem haladta meg a két fél által összeszerelt kerékpárok alkatrészei teljes értékének 60 %-át. Ugyanez volt a helyzet a két fél által összeszerelt kerékpárok többsége esetében.
                  
               
                     (13)
                  
                  
                     Ezek alapján a Bizottság arra a következtetésre jutott, hogy a Merida Polska Sp. Z o.o. és a Juan Luna Cabrera kapcsolódó összeszerelési műveletei az (EU) 2016/1036 rendelet 13. cikke (2) bekezdésének hatályán kívül esnek.
                  
               
                     (14)
                  
                  
                     Ezen okból kifolyólag az 1. táblázatban felsorolt felek a 88/97/EK rendelet 7. cikkének (1) bekezdése szerint teljesítik a kiterjesztett vám alóli mentesség feltételeit.
                  
               
                     (15)
                  
                  
                     A 88/97/EK rendelet 7. cikke (2) bekezdésének megfelelően a mentességek a kérelmek beérkezésének időpontjától hatályosak. A mentességet kérelmező feleknek a kiterjesztett vámmal kapcsolatban felmerült vámtartozásait ezért ugyanezen naptól kezdve semmisnek kell tekinteni.
                  
               
                     (16)
                  
                  
                     A Bizottság e feleket tájékoztatta a kérelmeik megalapozottsága kapcsán levont következtetéseiről, valamint lehetőséget biztosított számukra, hogy e következtetésekhez észrevételeket fűzzenek.
                  
               
                     (17)
                  
                  
                     Mivel a mentességek kizárólag az 1. táblázatban konkrétan megnevezett felekre alkalmazandók, a mentességet kapott feleknek referenciaadataik megváltozásáról (például a névben, jogi formában vagy címben bekövetkezett változást, illetve új összeszerelési egységek létrehozását követően) haladéktalanul értesíteniük kell a Bizottságot (7).
                  
               
                     (18)
                  
                  
                     A referenciaadatok megváltozása esetén a mentességet kapott feleknek valamennyi lényeges, különösen az összeszerelési műveletekhez kapcsolódó tevékenységükben bekövetkező változásokra vonatkozó információt meg kell adniuk. A Bizottság adott esetben aktualizálni fogja a vonatkozó referenciaadatokat.
                  
               3.   A MENTESSÉGET KAPOTT VAGY FELFÜGGESZTETT FELEKRE VONATKOZÓ REFERENCIAADATOK AKTUALIZÁLÁSA
         
         
                     (19)
                  
                  
                     A 2. táblázatban felsorolt, mentességet kapott vagy felfüggesztett felek 2019. május 2. és 2020. február 20. között a rájuk vonatkozó referenciaadatok (nevek, jogi formák vagy címek) megváltozásáról értesítették a Bizottságot. A Bizottság a benyújtott információk vizsgálatát követően arra a következtetésre jutott, hogy e változások a 88/97/EK rendeletben meghatározott mentességi vagy felfüggesztési feltételek szempontjából nem érintik az összeszerelési műveleteket.
                  
               
                     (20)
                  
                  
                     Jóllehet a szóban forgó feleknek a kiterjesztett vám alóli, a 88/97/EK rendelet 7. cikkének (1) bekezdése szerinti mentessége vagy felfüggesztése nem változik, az e felekre vonatkozó referenciaadatokat aktualizálni kell.
                     
                        2. táblázat
                     
                     
                                 TARIC-kiegészítő kód
                              
                              
                                 Korábbi referenciaadat
                              
                              
                                 Változás
                              
                           
                                 A163
                              
                              
                                 Speedcross di Torretta Luigi & C. s.n.c.
                                 Corso Italia 20,
                                 IT-20020 Vanzaghello (MI), Olaszország
                              
                              
                                 A vállalat neve és jogi formája a következőre változott:
                                 Speedcross s.r.l.
                              
                           
                                 A557
                              
                              
                                 Jozef Kender-Kenzel
                                 Piesková 437/9A,
                                 946 52 Imel, Szlovákia
                              
                              
                                 A vállalat neve, jogi formája és címe a következőre változott:
                                 KENZEL s.r.o.
                                 Novozámocká 182, 94701 Hurbanovo, Szlovákia
                              
                           
                                 8612
                              
                              
                                 Tecno Bike S.r.l.
                                 Via del Lavoro 22,
                                 IT-61030 Canavaccio, Urbino (PS), Olaszország
                              
                              
                                 A vállalat címe a következőre változott:
                                 Via del Lavoro 22,
                                 IT-61029 Canavaccio di Urbino (PU), Olaszország
                              
                           
                                 8979
                              
                              
                                 W.S.B. Hi-Tech Bicycle Europe B.V.
                                 De Hemmen 91, NL-9206AG Drachten, Hollandia
                              
                              
                                 A vállalat címe a következőre változott:
                                 De Roef 15, NL-9206AK Drachten, Hollandia
                              
                           
               4.   A VIZSGÁLAT ALATT ÁLLÓ FELEK VÁMFIZETÉSÉNEK FELFÜGGESZTÉSE
         
         
                     (21)
                  
                  
                     A 3. táblázatban felsorolt felek kérelmei megalapozottságának vizsgálata folyamatban van. A kérelmeik megalapozottságáról szóló határozat elfogadásáig e felek tekintetében a kiterjesztett vám megfizetését fel kell függeszteni.
                  
               
                     (22)
                  
                  
                     mivel a felfüggesztések kizárólag a 3. táblázatban konkrétan megnevezett felekre alkalmazandók, e feleknek referenciaadataik megváltozásáról (például a névben, jogi formában vagy címben bekövetkezett változást, illetve új összeszerelési egységek létrehozását követően) haladéktalanul értesíteniük kell a Bizottságot (8).
                  
               
                     (23)
                  
                  
                     A referenciaadatok megváltozása esetén a félnek valamennyi lényeges, különösen az összeszerelési műveletekhez kapcsolódó tevékenységében bekövetkező változásokra vonatkozó információt meg kell adnia. A Bizottság adott esetben aktualizálni fogja a szóban forgó félre vonatkozó referenciaadatokat.
                     
                        3. táblázat
                     
                     
                                 TARIC-kiegészítő kód
                              
                              
                                 Név
                              
                              
                                 Cím
                              
                           
                                 C202
                              
                              
                                 Vanmoof B.V.
                              
                              
                                 Mauritskade 55,
                                 NL-1092 AD Amsterdam, Hollandia
                              
                           
                                 C207
                              
                              
                                 Kenstone Metal Company GmbH
                              
                              
                                 Am Maikamp 8-12,
                                 DE-32107 Bad Salzuflen, Németország
                              
                           
                                 C481
                              
                              
                                 FJ Bikes Europe Unipessoal, Lda
                              
                              
                                 Praça do Município 8, Sala 1D,
                                 PT-3750 111 Águeda, Portugália
                              
                           
                                 C492
                              
                              
                                 MOTOKIT Veiculos e Accesórios S.A.
                              
                              
                                 Rua Padre Vicente Maria da Rocha 448, 1° Esq., PT-3840-453 Vagos, Portugália
                              
                           
                                 C499
                              
                              
                                 Frog Bikes Manufacturing Ltd
                              
                              
                                 Unit A, Mamhilad Park Estate,
                                 GB-Pontypool, Torfaen, NP4 0HZ, Egyesült Királyság
                              
                           
                                 C527
                              
                              
                                 FIRMA ADAM Adam Ziętek
                              
                              
                                 Muchy 56
                                 PL-63-524 Czajków, Lengyelország
                              
                           
                                 C529
                              
                              
                                 Rowerland Piotr Tokarz
                              
                              
                                 ul. Klubowa 23,
                                 PL-32-600 Broszkowice, Lengyelország
                              
                           
               5.   A VIZSGÁLAT ALATT ÁLLÓ FELEK VÁMFIZETÉSÉRE VONATKOZÓ FELFÜGGESZTÉS ELTÖRLÉSE
         
         
                     (24)
                  
                  
                     A 4. táblázatban szereplő fél esetében a vizsgálat alatt álló felek vámfizetésére vonatkozó felfüggesztést el kell törölni.
                     
                        4. táblázat
                     
                     
                                 TARIC-kiegészítő kód
                              
                              
                                 Név
                              
                              
                                 Cím
                              
                           
                                 C489
                              
                              
                                 P.P.H. ARTPOL Artur Kopeć
                              
                              
                                 ul. Aniołowska 14,
                                 PL-42-202 Częstochowa, Lengyelország
                              
                           
               
                     (25)
                  
                  
                     2019. július 3-án az említett fél a kérelme megalapozottságának vizsgálata és a kiterjesztett vám megfizetésére vonatkozóan érvényben lévő felfüggesztés időtartama alatt kérelmet intézett a Bizottsághoz, amelyben visszavonta a mentesség iránti kérelmét.
                  
               
                     (26)
                  
                  
                     A Bizottság a visszavonást elfogadta, ennélfogva a kiterjesztett vám megfizetésének felfüggesztését el kell törölni. A kiterjesztett vámot az említett fél által benyújtott mentesség iránti kérelem beérkezésének, azaz a felfüggesztés hatálybalépésének napjától, vagyis 2018. október 25-től kezdődően be kell szedni.
                  
               
                     (27)
                  
                  
                     A Bizottság a felet tájékoztatta következtetéseiről, és lehetőséget biztosított számára, hogy a következtetések kapcsán benyújtsa észrevételeit. Nem érkezett észrevétel.
                  
               6.   MENTESSÉGEK ENGEDÉLYEZÉSÉNEK VISSZAVONÁSA
         
         
                     (28)
                  
                  
                     Az 5. táblázatban felsorolt felek 2019. június 30. és 2020. február 3. között a következőkről értesítették a Bizottságot: tevékenység beszüntetése (Bicicletas Monty S.A.), valamint lemondás a kiterjesztett vám megfizetése alóli mentességről (Gor Kolesa, proizvodnja koles, d.o.o).
                  
               
                     (29)
                  
                  
                     Következésképpen – a megfelelő ügyintézés elvének megfelelően – a kiterjesztett vám megfizetése alóli mentesség engedélyezését az 5. táblázatban felsorolt felek esetében vissza kell vonni.
                     
                        5. táblázat
                     
                     
                                 TARIC-kiegészítő kód
                              
                              
                                 Név
                              
                              
                                 Cím
                              
                           
                                 A165
                              
                              
                                 Bicicletas Monty S.A.
                              
                              
                                 Calle El Plà 106,
                                 ES-08980 Sant Feliu de Llobregat, Spanyolország
                              
                           
                                 C209
                              
                              
                                 Gor Kolesa, proizvodnja koles, d.o.o.
                              
                              
                                 Primorska cesta 6b,
                                 SI-3325 Šoštanj, Szlovénia
                              
                           
               ELFOGADTA EZT A HATÁROZATOT:
         
            1. cikk
            Az e cikkben foglalt táblázatban felsorolt felek mentesülnek a Kínai Népköztársaságból származó kerékpárokra a 2474/93/EGK tanácsi rendelettel (9) kivetett végleges dömpingellenes vámnak a Kínai Népköztársaságból származó egyes kerékpáralkatrészek behozatalára vonatkozó, a 71/97/EK rendelet szerinti kiterjesztése alól.
            A 88/97/EK rendelet 7. cikke (2) bekezdésének megfelelően a mentességek a felek kérelmei beérkezésének időpontjától hatályosak. Ezeket az időpontokat a táblázatban a „Hatálybalépés napja” oszlop tartalmazza.
            A mentességek kizárólag az e cikkben foglalt táblázatban konkrétan megnevezett felekre alkalmazandók.
            A mentességet kapott felek haladéktalanul értesítik a Bizottságot nevük és címük bármilyen változásáról, megadva a mentesség feltételeivel összefüggő valamennyi lényeges, különösen az összeszerelési műveletekhez kapcsolódó tevékenységükben bekövetkező változásokra vonatkozó információt.
            
               Mentességet kapott felek
            
            
                        TARIC-kiegészítő kód
                     
                     
                        Név
                     
                     
                        Cím
                     
                     
                        Hatálybalépés napja
                     
                  
                        C307
                     
                     
                        Merida Polska Sp. Z o.o.
                     
                     
                        ul. Marii Skłodowskiej-Curie 35,
                        PL-41-800 Zabrze, Lengyelország
                     
                     
                        2017.6.14.
                     
                  
                        C311
                     
                     
                        Juan Luna Cabrera
                     
                     
                        C/Alhama 64,
                        ES-14900 Lucena (Córdoba), Spanyolország
                     
                     
                        2017.10.4.
                     
                  
         
            2. cikk
            Az e cikkben foglalt táblázatban felsorolt, mentességet vagy felfüggesztést kapott felek aktualizált referenciaadatait az „Új referenciaadat” oszlop tartalmazza. Az aktualizált referenciaadatok a táblázat „Hatálybalépés napja” oszlopában feltüntetett időpontoktól hatályosak.
            A szóban forgó mentességet vagy felfüggesztést kapott felekhez a korábbiakban rendelt TARIC-kiegészítő kódok a táblázat „TARIC-kiegészítő kód” oszlopában foglaltaknak megfelelően változatlanok maradnak.
            
               Mentességet/felfüggesztést kapott felek, amelyek vonatkozásában aktualizálni kell a referenciaadatokat
            
            
                        TARIC-kiegészítő kód
                     
                     
                        Korábbi referenciaadat
                     
                     
                        Új referenciaadat
                     
                     
                        Hatálybalépés napja
                     
                  
                        A163
                     
                     
                        Speedcross di Torretta Luigi & C. s.n.c.
                        Corso Italia 20,
                        IT -20020 Vanzaghello (MI), Olaszország
                     
                     
                        Speedcross s.r.l.
                        Corso Italia 20,
                        IT -20020 Vanzaghello (MI), Olaszország
                     
                     
                        2019.5.2.
                     
                  
                        A557
                     
                     
                        Jozef Kender-Kenzel
                        Piesková 437/9A,
                        946 52 Imel, Szlovákia
                     
                     
                        KENZEL s.r.o.
                        Novozámocká 182,
                        947 01 Hurbanovo, Szlovákia
                     
                     
                        2019.6.1.
                     
                  
                        8612
                     
                     
                        Tecno Bike S.r.l.
                        Via del Lavoro 22,
                        IT-61030 Canavaccio, Urbino (PS), Olaszország
                     
                     
                        Tecno Bike S.r.l.
                        Via del Lavoro 22,
                        IT-61029 Canavaccio di Urbino (PU), Olaszország
                     
                     
                        2020.2.20.
                     
                  
                        8979
                     
                     
                        W.S.B. Hi-Tech Bicycle Europe B.V.
                        De Hemmen 91, NL-9206AG Drachten, Hollandia
                     
                     
                        W.S.B. Hi-Tech Bicycle Europe B.V.
                        De Roef 15, NL-9206AK Drachten, Hollandia
                     
                     
                        2020.3.12.
                     
                  
         
            3. cikk
            Az e cikkben foglalt táblázatban felsorolt felek a 88/97/EK rendelet 6. cikkének megfelelően vizsgálat alatt állnak.
            A kiterjesztett dömpingellenes vám megfizetésének a 88/97/EK rendelet 5. cikke szerinti felfüggesztései a szóban forgó felek felfüggesztés iránti kérelme beérkezésének időpontjától hatályosak. Ezeket az időpontokat a táblázatban a „Hatálybalépés napja” oszlop tartalmazza.
            A fizetésre vonatkozó felfüggesztések kizárólag az e cikkben foglalt táblázatban konkrétan megnevezett vizsgált felekre alkalmazandók.
            A vizsgált felek haladéktalanul értesítik a Bizottságot a felfüggesztés feltételeihez kapcsolódóan az összeszerelési műveleteik megváltozásáról, és minden lényeges információt bizonyítékként a Bizottság rendelkezésére bocsátanak. Ilyen változás különösen a felek nevének, tevékenységének, jogi formájának vagy címének megváltozása.
            
               Vizsgált felek
            
            
                        TARIC-kiegészítő kód
                     
                     
                        Név
                     
                     
                        Cím
                     
                     
                        Hatálybalépés napja
                     
                  
                        C202
                     
                     
                        Vanmoof B.V.
                     
                     
                        Mauritskade 55,
                        NL-1092 AD Amsterdam, Hollandia
                     
                     
                        2016.12.19.
                     
                  
                        C207
                     
                     
                        Kenstone Metal Company GmbH
                     
                     
                        Am Maikamp 8-12,
                        DE-32107 Bad Salzuflen, Németország
                     
                     
                        2017.3.20.
                     
                  
                        C481
                     
                     
                        FJ Bikes Europe Unipessoal, Lda
                     
                     
                        Praça do Município 8, Sala 1D,
                        PT-3750 111 Águeda, Portugália
                     
                     
                        2018.5.8.
                     
                  
                        C492
                     
                     
                        MOTOKIT Veiculos e Accesórios S.A.
                     
                     
                        Rua Padre Vicente Maria da Rocha 448, 1° Esq., PT-3840-453 Vagos, Portugália
                     
                     
                        2018.11.29.
                     
                  
                        C499
                     
                     
                        Frog Bikes Manufacturing Ltd
                     
                     
                        Unit A, Mamhilad Park Estate,
                        GB-Pontypool, Torfaen, NP4 0HZ, Egyesült Királyság
                     
                     
                        2019.1.7.
                     
                  
                        C527
                     
                     
                        FIRMA ADAM Adam Ziętek
                     
                     
                        Muchy 56,
                        PL-63-524 Czajków, Lengyelország
                     
                     
                        2019.8.29.
                     
                  
                        C529
                     
                     
                        Rowerland Piotr Tokarz
                     
                     
                        ul. Klubowa 23,
                        PL-32-600 Broszkowice, Lengyelország
                     
                     
                        2019.10.17.
                     
                  
         
            4. cikk
            A Bizottság megszünteti az e cikkben foglalt táblázatban szereplő felek tekintetében a kiterjesztett dömpingellenes vám megfizetésének a 88/97/EK rendelet 5. cikke szerinti felfüggesztését.
            Helyénvaló a kiterjesztett vámot a felfüggesztés hatálybalépésének időpontjától beszedni. Ezt az időpontot a táblázatban a „Hatálybalépés napja” oszlop tartalmazza.
            
               A felfüggesztés eltörlésével érintett fél
            
            
                        TARIC-kiegészítő kód
                     
                     
                        Név
                     
                     
                        Cím
                     
                     
                        Hatálybalépés napja
                     
                  
                        C489
                     
                     
                        P.P.H. ARTPOL Artur Kopeć
                     
                     
                        ul. Aniołowska 14,
                        PL-42-202 Częstochowa, Lengyelország
                     
                     
                        2018.10.25.
                     
                  
         
            5. cikk
            A Bizottság visszavonja az e cikkben foglalt táblázatban szereplő felek tekintetében a kiterjesztett dömpingellenes vám megfizetése alóli mentességet biztosító engedélyt.
            Helyénvaló a kiterjesztett vámot az engedély-visszavonás hatálybalépésének időpontjától beszedni. Ezt az időpontot a táblázatban a „Hatálybalépés napja” oszlop tartalmazza.
            
               A mentesség visszavonásával érintett felek
            
            
                        TARIC-kiegészítő kód
                     
                     
                        Név
                     
                     
                        Cím
                     
                     
                        Hatálybalépés napja
                     
                  
                        A165
                     
                     
                        Bicicletas Monty S.A.
                     
                     
                        Calle El Plà 106,
                        ES-08980 Sant Feliu de Llobregat, Spanyolország
                     
                     
                        2019.6.30.
                     
                  
                        C209
                     
                     
                        Gor Kolesa, proizvodnja koles, d.o.o.
                     
                     
                        Primorska cesta 6b,
                        SI-3325 Šoštanj, Szlovénia
                     
                     
                        2020.2.3.
                     
                  
         
            6. cikk
            Ennek a határozatnak a tagállamok és az 1–5. cikkben felsorolt felek a címzettjei; ezt a határozatot az Európai Unió Hivatalos Lapjában ki kell hirdetni.
         
         
            Kelt Brüsszelben, 2020. április 22-én.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 176., 2016.6.30., 21. o.
         
         
            (2)  HL L 16., 1997.1.18., 55. o.
         
         
            (3)  HL L 16., 2020.1.21., 7. o.
         
         
            (4)  HL L 17., 1997.1.21., 17. o.
         
         
            (5)  HL C 45., 1997.2.13., 3. o., HL C 112., 1997.4.10., 9. o., HL C 220., 1997.7.19., 6. o., HL L 193., 1997.7.22., 32. o., HL L 334., 1997.12.5., 37. o., HL C 378., 1997.12.13., 2. o., HL C 217., 1998.7.11., 9. o., HL C 37., 1999.2.11., 3. o., HL C 186., 1999.7.2., 6. o., HL C 216., 2000.7.28., 8. o., HL C 170., 2001.6.14., 5. o., HL C 103., 2002.4.30., 2. o., HL C 35., 2003.2.14., 3. o., HL C 43., 2003.2.22., 5. o., HL C 54., 2004.3.2., 2. o., HL L 343., 2004.11.19., 23. o., HL C 299., 2004.12.4., 4. o., HL L 17., 2006.1.21., 16. o., HL L 313., 2006.11.14., 5. o., HL L 81., 2008.3.20., 73. o., HL C 310., 2008.12.5., 19. o., HL L 19., 2009.1.23., 62. o., HL L 314., 2009.12.1., 106. o., HL L 136., 2011.5.24., 99. o., HL L 343., 2011.12.23., 86. o., HL L 119., 2014.4.23., 67. o., HL L 132., 2015.5.29., 32. o., HL L 331., 2015.12.17., 30. o., HL L 47., 2017.2.24., 13. o., HL L 79., 2018.3.22., 31. o., HL L 171., 2019.6.26., 117. o.
         
         
            (6)  A Bizottság (EU) 2019/1087 végrehajtási határozata (2019. június 19.) a Kínai Népköztársaságból származó egyes kerékpáralkatrészekre vonatkozó kiterjesztett dömpingellenes vám alóli, a 88/97/EK rendelet szerinti mentességekről (HL L 171., 2019.6.26., 117. o.).
         
            (7)  A Bizottság kéri a feleket, hogy ehhez az alábbi e-mail-címen lépjenek vele kapcsolatba: TRADE-BICYCLE-PARTS@ec.europa.eu.
         
            (8)  A Bizottság kéri a feleket, hogy ehhez az alábbi e-mail-címen lépjenek vele kapcsolatba: TRADE-BICYCLE-PARTS@ec.europa.eu.
         
            (9)  A Tanács 2474/93/EGK rendelete (1993. szeptember 8.) a Kínai Népköztársaságból származó kerékpárok a Közösségbe történő behozatalára végleges dömpingellenes vám kivetéséről és az ideiglenes dömpingellenes vám végleges beszedéséről (HL L 228., 1993.9.9., 1. o.).